Blaze7451/Wiki-th-20250601 huggingface dataset:
วัดนางตะเคียน

วัดนางตะเคียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลคลองเขิน อำเภอเมืองสมุทรสงคราม จังหวัดสมุทรสงคราม  
วัดนางตะเคียน เดิมชื่อ วัดเทพธาราม แต่ชาวบ้านเรียกวัดนางตะเคียน เป็นวัดโบราณ สมัยกรุงศรีอยุธยา ไม่ทราบใครเป็นผู้สร้าง ชือของวัดตั้งพ้องกับชื่อของคลองนางตะเคียนที่ไปออกคลองท่าคา อัมพวา หรือที่สร้างวัดมีต้นตะเคียนอยู่คู่หนึ่ง ปัจจุบันนี้ตายแล้ว จึงชื่อวัดตามต้นไม้ที่มีอยู่ก็ได้ 
อุโบสถก่ออิฐถือปูน หลังคาเครื่องไม้มุงกระเบื้องลดชั้น ภายในประดิษฐานพระประธานในพระอุโบสถ เป็นพระพุทธรูปปางมารวิชัย ทำด้วยปูนปั้นลงรักปิดทอง หน้าตักกว้าง 2 เมตร สูงถึงพระโมลี 2 เมตรครึ่ง เจดีย์มุมก่ออิฐถือปูน ฐานเจดีย์เป็นฐานสิงห์ซ้อนกัน 3 ชั้น ศาลาท่าน้ำอาคารไม้หลังคาเครื่องไม้มุงกระเบื้องสี และมีมณฑปจัตุรมุขเป็นของเก่าโบราณ ผุพังทรุดโทรม มิได้รับการปฏิสังขรณ์
ปูชนียวัตถุ ได้แก่ ชิ้นส่วนพระพุทธรูปหินทรายแดงประทับนั่งขัดสมาธิราบ ไม่มีพระเศียร พระกรและพระหัตถ์ พระชงค์และพระบาทชำรุดศิลปะอยุธยาตอนปลาย หินหีบน้ำอ้อยทำจากหินแกรนิต ลักษณะเป็นหินทรงกระบอกสองก้อน ตรงกลางเจาะรูกลม ส่วนล่างเจาะเป็นร่องสำหรับใส่เดือยไม้ มีฐานสี่เหลี่ยมรองรับ หลวงพ่อเณรเป็นพระพุทธรูปปางห้ามสมุทร สูง 74 นิ้ว หล่อด้วย
ทองเหลืองคล้ายสมัยอยุธยาประดิษฐานอยู่ในวิหาร ระฆังหล่อด้วยทองเหลืองลงหิน เส้นผ่าศูนย์กลาง 16 นิ้ว สูง 27 นิ้วครึ่ง ธรรมาสน์รูปหกเหลี่ยม ได้รับพระราชทานสมัยหลวงปู่จ้อย (เล็ก) เป็นเจ้าอาวาส

**อ้างอิง**
หมวดหมู่:โบราณสถานในจังหวัดสมุทรสงคราม
นางตะเคียน
อันโตนิโอ เซร์เมญโญ

อันโตนิโอ เซร์เมญโญ (Antonio Cermeño) นักมวยสากลอดีตแชมป์โลก WBA 2 รุ่น ชาวเวเนซุเอลา มีชื่อจริงว่า อันโตนิโอ โฮเซ เบร์ดู เซร์มัก (Antonio José Verdú Cermak)

**เกียรติประวัติ**
แชมป์ WBA Fedelatin รุ่นจูเนียร์เฟเธอร์เวท
**ชิง, 21 สิงหาคม 2536 ชนะทีเคโอ รามอน กุซมัน (1930) ยก 4 ที่ การากัส, ประเทศเวเนซุเอลา
*แชมปโลก WBA รุ่นจูเนียร์เฟเธอร์เวท
**ชิง, 13 พฤษภาคม 2538 ชนะคะแนน วิลเฟรโด บัซเกซ (1995) ที่ บายามอน, ปวยร์โตรีโก
**ป้องกันครั้งที่ 1, 26 พฤศจิกายน​2538 ชนะคะแนน เฮซุส ซาลูด (USA) มาราไก, ประเทศเวเนซุเอลา
**ป้องกันครั้งที่ 2, 23 มีนาคม 2539 ชนะคะแนน โยเบร์ โอร์เตกา (1930) ที่ ไมแอมี, สหรัฐ
**ป้องกันครั้งที่ 3, 9 พฤศจิกายน​ 2539 ชนะอาร์ทีดี เอดดิ ซาเอนซ์ (NCA) ยก 5 ที่ ลาสเวกัส, สหรัฐ
**ป้องกันครั้งที่ 4, 21 ธันวาคม 2539 ชนะคะแนน ยูอิจิ คาไซ (1947) ที่ ลาสเวกัส, สหรัฐ
**ป้องกันครั้งที่ 5, 10 พฤษภาคม 2540 ชนะคะแนน อังเฆล ชาโกน (PUR) ที่ ไมแอมี, สหรัฐ
**ป้องกันครั้งที่ 6, 26 กรกฎาคม 2540 ชนะทีเคโอ ยูอิจิ คาไซ (1947) ยก 12 ที่ โยโกฮามะ, ประเทศญี่ปุ่น
**ป้องกันครั้งที่ 7, 27 กันยายน 2540 ชนะคะแนน โฆเซ โรฮัส (1930) ที่ การากัส, ประเทศเวเนซุเอลา
**สละแชมป์      
*แชมป์โลก WBA รุ่นเฟเธอร์เวท
**ชิง, 3 ตุลาคม 2541 ชนะน็อก เฆนาโร ริโอส (NCA) ยก 4 ที่ การากัส, ประเทศเวเนซุเอลา
**ป้องกันครั้งที่ 1, 5 กุมภาพันธ์ 2542 ชนะน็อก เอดดิ ซาเอนซ์ (NCA) ยก 2 ที่ ไมแอมี, สหรัฐ
**เสียแชมป์, 29 พฤษภาคม 2542 แพ้คะแนน เฟรดดี นอร์วูด (USA) ที่ ซานฮวน, ปวยร์โตรีโก
*แชมป์เฉพาะกาล WBA รุ่นซูเปอร์แบนตัมเวท
**ชิง, 9 ตุลาคม 2542 ชนะคะแนน โยเบร์ โอร์เตกา (1930) ที่ การากัส, ประเทศเวเนซุเอลา
**สละแชมป์
*แชมป์ WBA Fedebol รุ่นซูเปอร์เฟเธอร์เวท 
**ชิง, 11 พฤษภาคม 2545 ชนะทีเคโอ ชาเมียร์ เรเยส (USA) ยก 10 ที่ ซานฮวน, ปวยร์โตรีโก
**สละแชมป์
*แชมป์ WBA Fedelatin รุ่นซูเปอร์เฟเธอร์เวท (สมัยที่ 2) 
**ชิง, 31 กรกฎาคม​ 2547 ชนะน็อก เอเบรต์ โมเรโน (COL) ยก 3 ที่ การากัส, ประเทศเวเนซุเอลา
**เสียแชมป์, 2 กันยายน 2549 แพ้อาร์ทีดี ซานโตส เบนาบิเดส (NCA) ยก 4 ที่ มานากัว, ประเทศนิการากัว
*เคยชิงแชมป์ต่อไปนี้แต่ไม่สำเร็จ
**ชิงแชมป์โลก WBA รุ่นเฟเธอร์เวท (ที่ว่าง), 3 เมษายน 2541 แพ้คะแนน เฟรดดี นอร์วูด (USA) ที่ ซานฮวน, ​ ปวยร์โตรีโก
**ชิงแชมป์ WBA Fedebol รุ่นเฟเธอร์เวท, 16 มิถุนายน 2544 แพ้คะแนน อาร์มันโด กอร์โดบา (PAN) ที่ ปานามาซิตี, ประเทศปานามา

**อ้างอิง**


**แหล่งข้อมูลอื่น**
 วิดีโอการชกของ อันโตนิโอ เซร์เมญโญ
หมวดหมู่:แชมป์โลก WBA
หมวดหมู่:นักมวยสากลชาวเวเนซุเอลา
หมวดหมู่:บุคคลจากรัฐมิรันดา
หมวดหมู่:เสียชีวิตจากอาวุธปืน
วัดศรีดอนชัย (จังหวัดแม่ฮ่องสอน)

วัดศรีดอนชัย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงเหนือ อำเภอปาย จังหวัดแม่ฮ่องสอน มีเนื้อที่ 11 ไร่ 2 งาน 40 ตารางวา

**ประวัติ**
ตามประวัติพงศาวดารกล่าวว่าเป็นวัดแรกของเมืองปาย (อำเภอปาย) โดยสร้างขึ้นเมื่อ พ.ศ. 1855 โดยพะก่าหม่องซอได้นำทัพพม่ามาตั้งที่บ้านดอนแห่งนี้ และได้สร้างวัดขึ้นในชื่อว่า วัดดอนจองใหม่ (หรือวัดใหญ่) โดยการสร้างครั้งแรกนั้นได้สร้างกุฎิ (หรือจองแบบไทใหญ่) ให้เป็นที่บำเพ็ญกุศลของเหล่าทัพและประชาชนในสมัยนั้น โดยได้นิมนต์พระพม่า ไทใหญ่ จากแสนหวี หนองฮี เมื่องปั่น ลางเคอ เมืองนาย มาจำพรรษาอบรมชาวบ้านและกองทัพในสมัยนั้น
ต่อมา พ.ศ. 2020 พระเจ้าติโลกราชมีพระราชบัญชาให้เจ้ามหาศรีไจยาหรือเจ้าศรีไจย์ ซึ่งเป็นราชบุตรของพระเจ้าเสนะภู นำช้างพลายเผือก 2 เชือก ชื่อช้างพลายเผือกเฒ่ามงคล และช้างพลายแก้วมงคล พร้อมเหล่าเสนาทหารยกทัพมา เพื่อมาตีเมืองแห่งนี้จากพะก่ากั่นนะและพะก่าส่างกงและได้รับชัยชนะจากการรบในครั้งนั้น และได้สั่งให้เผาวัดวาจนมอดไหม้ไปสิ้น
พระเจ้าติโลกราช ได้สถาปนาพระนามใหม่ให้เจ้าศรีใจยาว่า เจ้าชัยสงคราม ให้ดูแลปกครองเมืองปายสืบต่อไป และได้สร้างวัดโดยการสร้างขึ้นใหม่ เมื่อ พ.ศ. 2021 โดยได้ก่อสร้างวิหาร กำแพง กุฏิ และเสนาสนะอื่น ๆ และขุดสร้างกำแพงเมือง ประตูเมือง และอัญเชิญอาราธนาพระพุทธสิหิงค์ (พระสิงห์ปาย) จากเมืองนพบุรีศรีนครพิงค์เชียงใหม่มาประดิษฐาน  รวมทั้งได้อาราธนาพระวชิรปัญญามหาเถร วัดมหาโพธาราม (เจ็ดยอด) จังหวัดเชียงใหม่ และพระภิกษุมหาเถระจากเมืองพะเยา จังหวัดเชียงราย อีก 5 รูป จำพรรษาอบรมศีลธรรมให้กับชาวบ้าน โดยได้ตั้งชื่อวัดใหม่ว่า วัดศรีดอนไชย (ต่อมาเขียนเป็น "วัดศรีดอนชัย" ตามสมัยใหม่)
ในปี พ.ศ. 2124 สมเด็จพระนเรศวรมหาราช เสด็จมาฝึกคุมทหารที่เมืองปาย และเสด็จมานมัสการพระพุทธสิหิงค์ (พระสิงห์ปาย) ประทับแรมที่ปราสาทหอคำเจ้าฟ้าคุ้มเจ้าหลวงเมืองปายแห่งนี้ด้วย เมื่อ พ.ศ. 2158 เจ้าแม่สุนันทาได้เข้ามาปกครองเมือปาย และได้บูรณะซ่อมแซมวัดศรีดอนชัยและปราสาทหอคำที่เจ้าฟ้าที่ถูกพม่าเผาบาง ยังได้อาราธนาพระภิกษุจากเวียงเชียงใหม่จำพรรษา
จากข้อมูลของกรมการศาสนาระบุว่าตั้งวัดเมื่อ พ.ศ. 2392 ได้รับพระราชทานวิสุงคามสีมาเมื่อวันที่ 2 กันยายน พ.ศ. 2480

**อ้างอิง**
ศรีดอนชัย
หมวดหมู่:ช่องแคบในประเทศฟิลิปปินส์

หมวดหมู่:ช่องแคบแบ่งตามประเทศ
ฟิลิปปินส์
หมวดหมู่:ภูมิศาสตร์ฟิลิปปินส์
เล่ห์ลวง

เล่ห์ลวง เป็นละครโทรทัศน์ที่ผลิตโดยเดอะ วัน เอ็นเตอร์ไพรส์ นำแสดงโดย เจษฎ์พิพัฒ ติละพรพัฒน์, ฝนทิพย์ วัชรตระกูล, ฑิฆัมพร ฤทธิ์ธาอภินันท์, นรภัทร วิไลพันธุ์

**เรื่องย่อ**
ไอรดา (ฝนทิพย์ วัชรตระกูล​) แม่ค้าออนไลน์ที่ชีวิตกำลังตกที่นั่งลำบาก จึงหันหน้าไปพึ่ง โค้ชวีนัส (ฑิฆัมพร ฤทธิ์ธาอภินันท์​) ดาวไลฟ์โค้ชสาวสวย เจ้าของสถาบันไลฟ์โค้ชดาวสุข ผู้ที่อยู่เบื้องหลังความสำเร็จของนักธุรกิจออนไลน์หลายต่อหลายความเชื่อและความศรัทธาในตัววีนัส ทำให้ไอรดายอมเอาเงินก้อนสุดท้ายที่มีเพื่อมาเรียนกับวีนัส เพราะไอรดาเชื่อว่าการได้เรียนกับวีนัสจะทำให้ชีวิตของเธอดีขึ้น โดยหารู้ไม่ว่าแท้จริงแล้ว การไลฟ์โค้ชของวีนัสเป็นเพียงเครื่องมือที่เอาไว้ล้างสมอง เพื่อกอบโกยผลประโยชน์จากธุรกิจของตนเองเท่านั้น

**นักแสดง**

**อ้างอิง**
 "ปุ๊กลุก" คืนจอในรอบ 2 ปี ลงละครแซ่บ พร้อมตีแผ่ แฉทุกเล่ห์กลโกง ใน "เล่ห์ลวง"- "เชียร์" พลิกเล่นร้าย ปะทะ "ปุ๊กลุก" พร้อมฟาด "ไลฟ์โค้ชลวงโลก" ใน "เล่ห์ลวง"- "เชียร์" ไลฟ์โค้ชแห่งยุค พร้อมเปิดคอร์สขายฝัน ใน "เล่ห์ลวง" 10 มี.ค.นี้- “ปุ๊กลุก-เชียร์-เจษ-ไบร์ท” นำทีมบวงสรวง “เล่ห์ลวง” เอาฤกษ์เอาชัยก่อนออนแอร์ 10 มี.ค.นี้- "ปุ๊กลุก" จัดหนักเปิดฉาก "เล่ห์ลวง" จัดการโจรวิ่งราวราบคาบ จน "เจษ" อึ้ง- “วันเดอร์เฟรม” โชว์ฝีมือแต่งเพลง ร้องเอง ประกอบละคร “เล่ห์ลวง”- แอน แท็กทีม 2 สาว พร้อมงัดหลักฐานเด็ดหวังกำจัด เชียร์ ใน "เล่ห์ลวง"

**แหล่งข้อมูลอื่น**
หมวดหมู่:ละครโทรทัศน์ไทย
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2564
หมวดหมู่:ละครโทรทัศน์ภาษาไทย
เนีย ดาคอสตา

เนีย ดาคอสตา (Nia DaCosta; เกิด 8 พฤศจิกายน ค.ศ. 1989) เป็นผู้กำกับและนักเขียนบทชาวอเมริกัน เธอเขียนบทและกำกับภาพยนตร์แนวอาชญากรรมระทึกขวัญเรื่อง Little Woods (2019) โดยได้รับรางวัลโนราเอฟรอนไพรซ์จากงานเทศกาลภาพยนตร์ไทรเบกา เธอยังกำกับภาพยนตร์สยองขวัญเรื่อง แคนดีแมน (2021) ในเดือนสิงหาคม ค.ศ. 2020 มีการประกาศว่า ดาคอสตาจะมากำกับในภาพยนตร์ภาคต่อ กัปตัน มาร์เวล โดยกลายเป็นผู้หญิงผิวดำคนแรกและเป็นผู้สร้างภาพยนตร์ที่อายุน้อยที่สุดที่ได้กำกับภาพยนตร์ของจักรวาลภาพยนตร์มาร์เวล

**ผลงานภาพยนตร์**

**ผลตอบรับ**
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 3 เรื่องของ เนีย ดาคอสตา
16px small|0–59% คำวิจารณ์ที่นักวิจารณ์ไม่ชอบ 16px 60–100% คำวิจารณ์ที่นักวิจารณ์ชอบ 
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก  
$ ดอลลาร์สหรัฐ

**อ้างอิง**

**แหล่งขอ้มูลอื่น**
  เว็บไซต์อย่างเป็นทางการ- id=4804442
หมวดหมู่:บุคคลที่เกิดในปี พ.ศ. 2532
หมวดหมู่:ผู้กำกับภาพยนตร์ชาวอเมริกัน
หมวดหมู่:บุคคลจากบรุกลิน
วัดคลองเจ้า (จังหวัดนนทบุรี)

วัดคลองเจ้า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งตะวันออกของคลองทวีวัฒนา ในหมู่ที่ 2 บ้านคลองเจ้าทวีวัฒนา ตำบลทวีวัฒนา อำเภอไทรน้อย จังหวัดนนทบุรี
วัดคลองเจ้าสร้างขึ้นเมื่อ พ.ศ. 2420 เดิมบริเวณนี้เป็นป่าทึบ จากนั้นจึงมีการหักร้างถางป่าและมีผู้คนเข้ามาทำนา หม่อมเจ้าทวีวัฒนาวงศ์ได้มาขุดคลองซึ่งเรียกกันว่าคลองเจ้าหรือคลองทวีวัฒนา เมื่อบริเวณนี้มีผู้อยู่อาศัยมากขึ้น นายผัน จุ้ยจ้อย ได้บริจาคที่ดินเนื้อที่ 10 ไร่ 3 งาน และนางเขียน บุตรสาวของนายผันได้บริจาคเพิ่มอีก 5 ไร่ แล้วร่วมกับชาวบ้านสร้างวัดขึ้นโดยใช้ชื่อวัดตามชื่อคลองหน้าวัด เมื่อสร้างวัดแล้วชาวบ้านก็ร่วมใจกันทำนุบำรุงสืบต่อมา วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2500 เขตวิสุงคามสีมากว้าง 28 เมตร ยาว 44 เมตร และได้ผูกพัทธสีมาเมื่อวันที่ 9 ธันวาคม พ.ศ. 2515
ภายในวัดคลองเจ้ามีอาคารเสนาสนะต่าง ๆ ได้แก่ อุโบสถ กว้าง 8 เมตร ยาว 21 เมตร สร้างเมื่อ พ.ศ. 2516 ลักษณะทรงไทย ภายในมีภาพจิตรกรรมฝาผนังเรื่องพุทธประวัติ และประดิษฐานพระประธานนามว่า พระมิ่งเมืองทอง หน้าตักกว้าง 8 วา 9 นิ้ว กุฏิสงฆ์ จำนวน 7 หลัง ส่วนมากเป็นอาคารไม้ หอสวดมนต์ ศาลาการเปรียญ และศาลาท่าน้ำ

**อ้างอิง**
คลองเจ้า
ชาลส์ โคเบิร์น

ชาลส์ โคเบิร์น (Charles Coburn; 19 มิถุนายน ค.ศ. 1877 – 30 สิงหาคม ค.ศ. 1961) เป็นนักแสดงชาวอเมริกัน เขาถูกเสนอชื่อเข้าชิงรางวัลออสการ์ สาขานักแสดงสมทบชายยอดเยี่ยมถึงสามครั้งในภาพยนตร์เรื่อง เดอะเดวิลแอนด์มิสโจนส์ (1941), เดอะมอร์เดอะเมอร์ริเออร์ (1943) และ เดอะกรีนเยียส์ (1946) และได้รับรางวัลจากการแสดงในภาพยนตร์เรื่อง เดอะมอร์เดอะเมอร์ริเออร์
โคเบิร์นมีดวงดาวอยู่ในฮอลลีวูดวอล์กออฟเฟม เป็นดวงดาวสำหรับภาพยนตร์อยู่ที่ 6268 ฮอลลีวูดบูเลวาร์ด

**อ้างอิง**

**แหล่งข้อมูลอื่น**
 0002013- 14450- 6655965
หมวดหมู่:บุคคลที่เกิดในปี พ.ศ. 2420
หมวดหมู่:บุคคลที่เสียชีวิตในปี พ.ศ. 2504
หมวดหมู่:นักแสดงชายชาวอเมริกันในศตวรรษที่ 20
หมวดหมู่:นักแสดงภาพยนตร์ชายชาวอเมริกัน
เจด วีดอน

เจด ทักเกอร์ วีดอน (Jed Tucker Whedon; เกิด 18 กรกฎาคม พ.ศ. 2518) เป็นนักเขียนบทภาพยนตร์และนักดนตรีชาวอเมริกันและเป็นลูกชายของนักเขียนบทภาพยนตร์ ทอม วีดอน หลานชายของผู้เขียนบท จอห์น วีดอน และน้องชายของผู้เขียนบท แซค วีดอน และผู้อำนวยการสร้าง/ผู้กำกับ/นักเขียน จอสส์ วีดอน

**อ้างอิง**
หมวดหมู่:บุคคลที่เกิดในปี พ.ศ. 2518
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
วัดสพานสูง

วัดสพานสูง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 3 บ้านแหลมเหนือ ตำบลคลองพระอุดม อำเภอปากเกร็ด จังหวัดนนทบุรี
วัดสพานสูงสร้างขึ้นเมื่อ พ.ศ. 2395 เดิมชื่อว่า วัดสว่างอารมณ์ ต่อมาสมเด็จพระมหาสมณเจ้า กรมพระยาวชิรญาณวโรรส ได้เสด็จมาตรวจคณะสงฆ์ที่วัดนี้ พระองค์ทอดพระเนตรเห็นสะพานสูงข้ามคลองบ้านแหลม (คลองพระอุดมในปัจจุบัน) จึงประทานชื่อใหม่ว่า "วัดสพานสูง"
อาคารเสนาสนะได้แก่ อุโบสถ สร้างเมื่อ พ.ศ. 2470 เป็นอาคารคอนกรีตเสริมเหล็ก มีช่อฟ้า ใบระกา คันทวย หน้าบันลงรักปิดกระจก ศาลาการเปรียญ สร้างเมื่อ พ.ศ. 2516 เป็นอาคารคอนกรีตเสริมเหล็กทรงไทย 2 ชั้น มีมุข 3 ด้าน ลงรักปิดกระจกและปิดทองช่อฟ้าใบระกา หอสวดมนต์ สร้างเมื่อ พ.ศ. 2538 เป็นอาคารคอนกรีตเสริมเหล็ก กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก ศาลาอเนกประสงค์ เป็นอาคารคอนกรีตเสริมเหล็ก และศาลาบำเพ็ญกุศล เป็นอาคารคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย สร้างเมื่อ พ.ศ. 2470 และพระประธานประจำศาลาการเปรียญปางมารวิชัย สร้างเมื่อ พ.ศ. 2516

**รายนามเจ้าอาวาส**

**อ้างอิง**
หมวดหมู่:วัดในอำเภอปากเกร็ด
หมวดหมู่:วัดไทยในสังกัดคณะสงฆ์มหานิกาย
แม่แบบ:ส่วนหัวบทความปุจฉา-วิสัชนา/styles.css

.qa-rightside ul {
	list-style: none;
	margin: 0;
}
.qa-rightside li a {
	display: block;
	padding: 1px 3px;
	border-radius: 3px;
	padding-left: 1em;
}
.qa-rightside li a img {
	max-width: 30px;
}
.qa-rightside li a:hover {
	background-color: #f9d2ac;
}
.qa-rightside a.mw-selflink,
.qa-rightside a.mw-selflink:hover {
	background-color: #fecc9c;
	border: 2px solid #ffb771;
	box-sizing: content-box;
}
.qa-rightside a.mw-selflink:after {
	content: "(ปัจจุบัน)";
	padding-left: 2px;
	font-size: .25em;
	font-family: inherit;
}
.qa-guide h3 {
	display: block;
	border: 2px solid #f7a24e;
	padding: 5px;
	background-color: #f6af6a;
	margin: 6px 0;
	box-sizing: border-box;
font-size: 1.5em;
}
.w3-row:after,
.w3-row:before {
	content: "";
	display: table;
	clear: both
}
.w3-threequarter,
.w3-quarter {
	float: left;
	width: 100%
}
.w3-row-padding>.w3-threequarter,
.w3-row-padding>.w3-quarter {
	padding: 0 2px
}
@media (max-width:600px) {
	.w3-mobile {
		display: block;
		width: 100%!important
	}
}
@media (min-width:601px) {
	.w3-quarter {
		width: 24.99999%
	}
	.w3-threequarter {
		width: 74.99999%
	}
}
เจฟฟรีย์ เบลล์

เจฟฟรีย์ แจ็กสัน เบลล์ (Jeffrey Jackson Bell) เป็นนักเขียนและผู้อำนวยการสร้างชาวอเมริกันที่มีชื่อเสียงในผลงานทางโทรทัศน์ เขาเริ่มต้นอาชีพด้วยการเขียนบทให้กับเรื่อง แฟ้มลับคดีพิศวง ซึ่งเขาอยู่เขียนบทเป็นเวลาสามฤดูกาล หลังจากนั้นก็กลายเป็นนักเขียน ผู้กำกับ ผู้อำนวยการสร้างเรื่อง เอนเจิล และกลายเป็นผู้ควบคุมการแสดงในสองฤดูกาลสุดท้าย
เขาทำหน้าที่เป็นผู้อำนวยการสร้างในตอนนำร่องของเรื่อง วี ฉบับทำใหม่ ซึ่งเป็นโครงการแรกของเขาในข้อตกลงกับวอร์เนอร์บราเธอส์เทเลวิชันในปี พ.ศ. 2552–2553 ระหว่างปี พ.ศ. 2556–2563 เบลล์รับหน้าที่เป็นผู้ร่วมแสดงและเขียนบทให้ภาพยนตร์ชุดทางโทรทัศน์เรื่อง ชี.ล.ด์. ทีมมหากาฬอเวนเจอร์ส ของมาร์เวลเทเลวิชัน

**อ้างอิง**
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
สกอตต์ บัก

สกอตต์ แรนดัล บัก (Scott Randall Buck) เป็นนักเขียนบทรายการโทรทัศน์ชาวอเมริกัน บักเขียนบทให้กับละครชุดทางโทรทัศน์หลายเรื่อง ได้แก่ ซิกส์ฟีตอันเดอร์ ของเอชบีโอ, โรม, เดกซ์เตอร์ของโชว์ไทม์, เอเวรีบอดีเลิฟส์เรย์มอนด์, โคช, อินฮิวแมนส์, ดิออบลองส์ และ ไอรอนฟิสต์

**อ้างอิง**
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
ไมเคิล วอลดรัน

ไมเคิล วอลดรัน (Michael Waldron; เกิด 23 เมษายน ค.ศ. 1987) เป็นนักเขียนบทและผู้อำนวยการสร้างชาวอเมริกันที่มีชื่อเสียงจากผลงานเรื่อง ริกแอนด์มอร์ตี, โลกิ, ฮีลส์ และ ดอกเตอร์สเตรนจ์อินมัลติเวิร์สออฟแมดเนส

**อ้างอิง**
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
วัดราษฎร์สามัคคี

วัดราษฎร์สามัคคี อาจหมายถึง- วัดราษฎร์สามัคคี อำเภอชนบท จังหวัดขอนแก่น- วัดราษฎร์สามัคคี อำเภอโนนศิลา จังหวัดขอนแก่น- วัดราษฎร์สามัคคี จังหวัดชลบุรี- วัดราษฎร์สามัคคี จังหวัดชัยนาท- วัดราษฎร์สามัคคี อำเภอแก้งคร้อ จังหวัดชัยภูมิ- วัดราษฎร์สามัคคี อำเภอคอนสาร จังหวัดชัยภูมิ- วัดราษฎร์สามัคคี อำเภอภูเขียว จังหวัดชัยภูมิ- วัดราษฎร์สามัคคี จังหวัดเชียงราย- วัดราษฎร์สามัคคี จังหวัดนครปฐม- วัดราษฎร์สามัคคี จังหวัดนครพนม- วัดราษฎร์สามัคคี จังหวัดพิจิตร- วัดราษฎร์สามัคคี จังหวัดพิษณุโลก- วัดราษฎร์สามัคคี จังหวัดมหาสารคาม- วัดราษฎร์สามัคคี อำเภอกันทรวิชัย จังหวัดมหาสารคาม- วัดราษฎร์สามัคคี (บ้านหนองแฮ) อำเภอนาเชือก จังหวัดมหาสารคาม- วัดราษฎร์สามัคคี ตำบลโพนทราย อำเภอเมืองมุกดาหาร จังหวัดมุกดาหาร- วัดราษฎร์สามัคคี ตำบลคำป่าหลาย อำเภอเมืองมุกดาหาร จังหวัดมุกดาหาร- วัดราษฎร์สามัคคี อำเภอหนองสูง จังหวัดมุกดาหาร- วัดราษฎร์สามัคคี อำเภอจตุรพักตรพิมาน จังหวัดร้อยเอ็ด- วัดราษฎร์สามัคคี อำเภอเมืองร้อยเอ็ด จังหวัดร้อยเอ็ด- วัดราษฎร์สามัคคี จังหวัดลพบุรี- วัดราษฎร์สามัคคี จังหวัดเลย- วัดราษฎร์สามัคคี จังหวัดสระบุรี- วัดราษฎร์สามัคคี จังหวัดเลย- วัดราษฎร์สามัคคี จังหวัดสุพรรณบุรี- วัดราษฎร์สามัคคี จังหวัดสุรินทร์- วัดราษฎร์สามัคคี จังหวัดหนองบัวลำภู- วัดราษฎร์สามัคคี จังหวัดอุตรดิตถ์- วัดราษฎร์สามัคคี จังหวัดอุบลราชธานี
บิชา เค. อาลี

บิชา เค. อาลี (Bisha K. Ali; เกิดใน พ.ศ. 1989) เป็นนักแสดงตลกและนักเขียนบทภาพยนตร์ชาวอังกฤษ เธอได้รับการแต่งตั้งให้เป็นผู้ควบคุมการแสดงของละครชุดทางโทรทัศน์สตรีมมิ่งเรื่อง มิสมาร์เวล ของดิสนีย์+

**อ้างอิง**
หมวดหมู่:บุคคลที่เกิดในปี พ.ศ. 2532
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอังกฤษ
เจเรมี สเลเตอร์

เจเรมี สเลเตอร์ (Jeremy Slater) เป็นนักเขียนและผู้อำนวยการสร้างภาพยนตร์และโทรทัศน์ชาวอเมริกันซึ่งมีชื่อเสียงจากผลงานภาพยนตร์ เช่น แฟนทาสติกโฟร์  และ เดธโน้ต และละครชุดทางโทรทัศน์เช่น ดิเอ็กซอร์ซิสต์ ซึ่งสเลเตอร์เป็นผู้สร้างขึ้นและเขารับหน้าที่เป็นผู้อำนวยการสร้าง

**อ้างอิง**
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
วัดดอนตูม

วัดดอนตูม อาจหมายถึง- วัดดอนตูม อำเภอดอนตูม จังหวัดนครปฐม- วัดดอนตูม อำเภอโกสุมพิสัย จังหวัดมหาสารคาม- วัดดอนตูม อำเภอเมืองมหาสารคาม จังหวัดมหาสารคาม- วัดดอนตูม อำเภอบ้านโป่ง จังหวัดราชบุรี- วัดดอนตูม จังหวัดเลย
เจสซิกา เกา

เจสซิกา เกา (Jessica Gao) เป็นนักเขียนและผู้อำนวยการสร้างรายการโทรทัศน์ชาวอเมริกัน เธอมีชื่อเสียงจากผลงานในฤดูกาลที่สามของเรื่อง ริกแอนด์มอร์ตี เขียนบทตอน "พิกเกิลริก" เกายังเขียนบทให้กับละครต่าง ๆ อีกมากมาย เช่น ซิลิคอนแวลลีย์, โรบอตชิกเกน, เดอะไมตีบี!, แบ็กแอตเดอะบาร์นยาร์ด, สตาร์วอร์ส: ดีทัวส์ และ กังฟูแพนด้า ตำนานปรมาจารย์สุโค่ย!

**อ้างอิง**
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
แมตต์ แชกแมน

แมตต์ แชกแมน (Matt Shakman) เป็นผู้กำกับภาพยนตร์โทรทัศน์และละครชาวอเมริกันและอดีตนักแสดงเด็ก เขาเคยกำกับตอนของเรื่อง เดอะเกรท, แวนดาวิชั่น, อิทส์ออลเวย์สซันนีอินฟิลาเดลเฟีย, ฟาร์โก และ มหาศึกชิงบัลลังก์ เขาเป็นผู้อำนวยการฝ่ายศิลป์ของโรงละคร Geffen ในลอสแองเจลิส รัฐแคลิฟอร์เนีย

**อ้างอิง**
หมวดหมู่:จักรวาลภาพยนตร์มาร์เวล
หมวดหมู่:ผู้กำกับภาพยนตร์ชาวอเมริกัน
รอย ทอมัส

รอย วิลเลียม ทอมัส จูเนียร์ (Roy William Thomas Jr.; เกิด 22 พฤศจิกายน ค.ศ. 1940) เป็นนักเขียนการ์ตูนและบรรณาธิการชาวอเมริกัน ซึ่งเป็นผู้สืบทอดคนแรกของสแตน ลี ในฐานะประธานบรรณาธิการของมาร์เวลคอมิกส์ เขาเป็นที่รู้จักอย่างดีจากการนำโคนันเดอะบาร์บาเรียน ฮีโรของนิตยสารพัลป์ มาสู่การ์ตูนอเมริกัน ด้วยการเพิ่มเนื้อเรื่องของตัวละครชื่อโรเบิร์ต อี. โฮวาร์ด และช่วยเปิดตัวความนิยมเกี่ยวกับนวนิยายดาบและเวทมนตร์ในการ์ตูน ทอมัสยังเป็นที่รู้จักจากการเป็นผู้นำในยุคทองของหนังสือการ์ตูนฮีโร โดยเฉพาะทีมซูเปอร์ฮีโร จัสติสโซไซอิตีออฟอเมริกาในคริสต์ทศวรรษ 1940 และสำหรับการเขียนบทที่ยาวนานเกี่ยวกับเอ็กซ์เมน และ ดิอเวนเจอรส์ ของมาร์เวล และ ออลสตาร์สควอดรอน ของดีซีคอมิกส์ รวมถึงเรื่องอื่น ๆ
เขาได้เป็นผู้ร่วมสร้างการ์ตูนวูล์ฟเวอรีน, ลู้ก เคจ, ฮาวอค, แบนชี และอีกมากมาย รวมถึงมีชื่ออยู่ในหอเกียรติยศหนังสือการ์ตูนของวิลล์ไอส์เนอร์ใน ค.ศ. 2010

**อ้างอิง**

**แหล่งข้อมูลอื่น**
id=558
*0859471
หมวดหมู่:บุคคลที่เกิดในปี พ.ศ. 2483
หมวดหมู่:บุคคลที่ยังมีชีวิตอยู่
หมวดหมู่:บรรณาธิการหนังสือการ์ตูน
วัดเขาสุวรรณประดิษฐ์

วัดเขาสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนสัก อำเภอดอนสัก จังหวัดสุราษฎร์ธานี มีเนื้อที่ 99 ไร่ 2 งาน 70 ตารางวา มีเนื้อที่ธรณีสงฆ์ จำนวน 3 แปลง 82 ไร่ 3 งาน 60 ตารางวา
วัดเขาสุวรรณประดิษฐ์ เดิมเรียกว่า วัดเขาล้าน เนื่องจากตั้งอยู่บนเนินโล่งเตียน ชาวบ้านมีความเชื่อว่าเป็นที่สถิตของพ่อท่านยอดเขา ซึ่งเป็นเทพยดารักษาเขาล้านและดินแดนโดยรอบ ผู้ดำเนินสร้างวัดคือ อาจารย์ทอง ท่านเป็นชาวจังหวัดสงขลาและเป็นเจ้าอาวาสรูปแรก ต่อมาพระราชรัตนกวี อดีตเจ้าคณะจังหวัดสุราษฎร์ธานี ได้เปลี่ยนชื่อวัดเป็น "วัดเขาสุวรรณประดิษฐ์" เพื่อความเป็นสิริมงคล มีความหมายว่า "วัดที่อาจารย์ทองสร้างขึ้นที่ภูเขา"
วัดเขาสุวรรณประดิษฐ์ตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 31 กรกฎาคม พ.ศ. 2496 และได้รับการผูกพัทธสีมาเมื่อ พ.ศ. 2500
ปูชนียวัตถุที่สำคัญของวัด ได้แก่ พระประธานเนื้อโลหะสมัยอยุธยา พระพุทธรูปทรงเครื่อง (สำหรับใช้ประจำเรือพระ) พระบรมสารีริกธาตุบรรจุในเจดีย์จัตุรมุขซึ่งตั้งอยู่บนยอดเขา พระพุทธบาทจำลอง อนุสาวรีย์พระเจ้าวรวงศ์เธอ พระองค์เจ้าวิภาวดีรังสิตและมีรูปปั้นอดีตเจ้าอาวาส 3 รูป ในอุโบสถยังมีสังขารของพระครูสุวรรณประดิษฐ์การ หรือหลวงพ่อจ้อย เกจิอาจารย์ชื่อดังแห่งภาคใต้ ซึ่งท่านได้มรณภาพ เมื่อปี พ.ศ. 2536 ร่างของท่านอยู่ในโลงแก้ว

**อ้างอิง**
เขาสุวรรณประดิษฐ์
หมวดหมู่:อำเภอดอนสัก
วัดพระใหญ่ (จังหวัดสุราษฎร์ธานี)

วัดพระใหญ่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ด้านทิศเหนือของเกาะสมุยใกล้กับหาดบ่อผุด ที่ตั้งของวัดอยู่บนเกาะเล็ก ๆ ที่มีชื่อว่า "เกาะฟาน" อยู่ในตำบลบ่อผุด อำเภอเกาะสมุย จังหวัดสุราษฎร์ธานี

**ประวัติ**
วัดพระใหญ่เป็นธรณีสงฆ์ของวัดแหลมสุวรรณาราม อดีตเคยเป็นที่สำหรับฝังศพเด็กทารกและเด็กเล็กอายุไม่เกิน 10 ขวบมาเป็นเวลานาน จนท่านพระครูสันตินนทคุณได้มาพัฒนาตกแต่งสถานที่ให้ดูดีสวยงามขึ้น ต่อมาเมื่อปี พ.ศ. 2513 จัดให้มีที่พักสงฆ์และที่ปฏิบัติธรรมขึ้นในเกาะ โดยเริ่มสร้างองค์ พระพุทธสันติทีปนาถ หรือ พระใหญ่เกาะฟาน หรือ พระพุทธโคดม เมื่อปี พ.ศ. 2515 เป็นพระพุทธรูปปางมารวิชัย สีเหลืองทองทั้งองค์ ขนาดหน้าตักกว้าง 5 วา 9 นิ้ว สูง 12 เมตร ถือเป็นพระพุทธรูปองค์ใหญ่ที่สุดของภาคใต้  ประดิษฐานไว้กลางแจ้งบนยอดเขา
พ.ศ. 2549 เป็นปีที่ฉลองสิริราชสมบัติครบ 60 ปี ของพระบาทสมเด็จพระมหาภูมิพลอดุลยเดชมหาราช บรมนาถบพิตร ทางวัดพระใหญ่โดยพระครูสันตินนทคุณจึงได้ก่อสร้างเรือพระที่นั่งสุพรรณหงส์และมีธรรมจักรตั้งอยู่บนเรือ เพื่อถวายเป็นพระราชกุศลในครั้งนั้น

**อ้างอิง**
พระใหญ่
อำเภออัสซะละฟียะฮ์

อัสซะละฟียะฮ์ (السلفية) เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 82,570 คน

**อ้างอิง**
อัสซะละฟียะฮ์
อำเภอบิลาดุฏเฏาะอาม

บิลาดุฏเฏาะอาม (بلاد الطعام) เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 31,143 คน

**อ้างอิง**
บิลาดุฏเฏาะอาม
อำเภอกุสมะฮ์

กุสมะฮ์ (كسمة) เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 74,622 คน

**อ้างอิง**
กุสมะฮ์
อำเภอมัซฮัร

มัซฮัร (مزهر) เป็นอำเภอของเขตผู้ว่าการร็อยมะฮ์ ประเทศเยเมน ณ พ.ศ. 2546 อำเภอนี้มีประชากร 64,661 คน

**อ้างอิง**
มัซฮัร
หมวดหมู่:เจ้าเมืองนครราชสีมา

หมวดหมู่:ประวัติศาสตร์ของจังหวัดนครราชสีมา

นครราชสีมา
หมวดหมู่:ผู้ว่าราชการจังหวัดนครราชสีมา
หมวดหมู่:เจ้าเมืองขอนแก่น

หมวดหมู่:ผู้ว่าราชการจังหวัดขอนแก่น

ขอนแก่น
หมวดหมู่:ประวัติศาสตร์ของจังหวัดขอนแก่น
หมวดหมู่:เจ้าเมืองพิษณุโลก

หมวดหมู่:ประวัติศาสตร์ของจังหวัดพิษณุโลก
พิษณุโลก
หมวดหมู่:ผู้ว่าราชการจังหวัดพิษณุโลก
เอ็นเอ๊กซ์ที วูเมนส์ แท็กทีม แชมเปียนชิป

เอ็นเอ๊กซ์ที วูเมนส์ แท็กทีม แชมเปียนชิป (NXT Women's Tag Team Championship) เป็นเข็มขัดแท็กทีมหญิงของสมาคมดับเบิลยูดับเบิลยูอี ป้องกันได้ทั้งสองค่าย เอ็นเอ๊กซ์ที และ เอ็นเอ๊กซ์ที ยูเค

**ดูเพิ่ม**
ดับเบิลยูดับเบิลยูเอฟ วูเมนส์ แท็กทีม แชมเปียนชิป
*ดับเบิลยูดับเบิลยูอี วีเมนส์ แชมเปี้ยนชิพ (1956–2010)
*รายนามดับเบิลยูดับเบิลยูอี วีเมนส์ แชมเปี้ยนชิพ (1956–2010)
*ดับเบิลยูดับเบิลยูอี รอว์ วีเมนส์ แชมเปียนชิป
*ดับเบิลยูดับเบิลยูอี สแมคดาวน์ วีเมนส์ แชมเปียนชิป
*ดับเบิลยูดับเบิลยูอี ดีวาส์ แชมเปี้ยนชิพ
*รายนามดับเบิลยูดับเบิลยูอี ดีวาส์ แชมเปี้ยนชิพ
*ดับเบิลยูดับเบิลยูอี วูเมนส์ แท็กทีม แชมเปียนชิป
*วีเมนส์ เวิลด์แท็กทีม แชมเปี้ยนชิพ

**อ้างอิง**
หมวดหมู่:แชมเปี้ยนชิพของมวยปล้ำประเภทแทกทีมหญิง
หมวดหมู่:เข็มขัดของดับเบิลยูดับเบิลยูอี
มัสยิดเชินเจิ้น

มัสยิดเชินเจิ้น (p=Shēnzhèn Qīngzhēnsì) เป็นมัสยิดในอำเภอฝูเถียน เชินเจิ้น มณฑลกวางตุ้ง ประเทศจีน ถือเป็นมัสยิดที่ใหญ่ที่สุดในเชินเจิ้นและเป็นที่ตั้งของสมาคมมุสลิมเชินเจิ้น

**สถาปัตยกรรม**
ตัวมัสยิดมีพื้นที่ 3,000 ตารางเมตร มีหอละหมาดหลัก อาคารบังเกอร์, ห้องทำน้ำละหมาด, สวน เป็นต้น โดยมีรูปแบบสถาปัตยกรรมอาหรับ

**การเดินทาง**
ตัวมัสยิดสามารถเข้าถึงได้ในการเดินทางจากบริเวณตะวันออกของสถานีชั่งเหม่หลินในรถไฟใต้ดินเซินเจิ้น

**ดูเพิ่ม**
 ศาสนาอิสลามในประเทศจีน- รายชื่อมัสยิดในประเทศจีน

**อ้างอิง**
หมวดหมู่:สิ่งก่อสร้างในเชินเจิ้น
เชินเจิ้น
ซารัฟชาน (ประเทศทาจิกิสถาน)

ซารัฟชาน (Зеравшан; Зарафшан) เป็นเมืองในภาคตะวันตกเฉียงเหนือของประเทศทาจิกิสถาน ตั้งอยู่บนที่ชันทางเหนือของทิวเขากิสซาร์ ตัวเมืองอยู่ในเขตอัยนี แคว้นซุฆด์ มีประชากร 2,400 คน (มกราคม ค.ศ. 2020)

**ดูเพิ่ม**
 แม่น้ำซารัฟชอน- ทิวเขาซารัฟชอน

**อ้างอิง**

**แหล่งข้อมูลอื่น**
 Satellite map
หมวดหมู่:สถานที่ที่มีประชากรในแคว้นซุฆด์
หมวดหมู่:จามออัตของประเทศทาจิกิสถาน
โชนัง (จังหวัดชิบะ)

โชนัง (Chōnan-machi) เป็นเมืองที่ตั้งอยู่ในจังหวัดชิบะ ประเทศญี่ปุ่น ณ วันที่ 1 ธันวาคม 2020 เมืองนี้มีประชากรประมาณ 7,743 คน 3240 ครัวเรือน ความหนาแน่นประชากร 120 คนต่อตารางกิโลเมตร และมีพื้นที่ทั้งหมด km2

**ภูมิศาสตร์**
โชนังตั้งอยู่ในภูมิประเทศที่เป็นภูเขากลางคาบสมุทรโบโซ มีพื้นที่ราบค่อนข้างน้อย เมืองนี้ยังคงมีแหล่งเกษตรกรรมเช่นเดียวกับเทศบาลอื่น ๆ ในภูมิภาค มีสนามกอล์ฟหลายแห่งตั้งอยู่เป็นหย่อม ๆ ในพื้นที่ โชนังตั้งอยู่ทางตะวันออกเฉียงใต้ของจังหวัดชิบะ ห่างจากชิบะ เมืองหลวงของจังหวัดชิบะ ประมาณ 25 กิโลเมตร และห่างจากใจกลางโตเกียว 50 ถึง 60 กิโลเมตร

**เทศบาลข้างเคียง**
 จังหวัดชิบะ
** อิจิฮาระ
** โมบาระ
** นางาระ
** มุตสึซาวะ
** โอตากิ

**ภูมิอากาศ**
โชนังมีภูมิอากาศแบบอบอุ่นชื้น (Köppen Cfa) โดยมีฤดูร้อนที่อบอุ่นและฤดูหนาวที่อากาศเย็นสบายและมีหิมะตกเล็กน้อย อุณหภูมิเฉลี่ยต่อปีในโชนังคือ 15.1 °C ปริมาณน้ำฝนเฉลี่ยต่อปีอยู่ที่ 1684 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิจะสูงสุดโดยเฉลี่ยในเดือนสิงหาคมที่ประมาณ 25.9 °C และต่ำสุดในเดือนมกราคมที่ประมาณ 5.3 °C

**สถิติประชากร**
จากข้อมูลการสำรวจสำมะโนประชากรของญี่ปุ่น จำนวนประชากรของโชนังได้ลดลงเรื่อย ๆ ตลอด 70 ปีที่ผ่านมา

**ประวัติศาสตร์**
โชนังเต็มไปด้วยแหล่งโบราณคดีจากยุคโจมง ยุคยาโยอิ และยุคโคฟุง ภายใต้การปฏิรูปริตสึเรียวในยุคนาระ พื้นที่ที่เป็นโชนังในปัจจุบันได้กลายเป็นส่วนหนึ่งของแคว้นคาซูซะ มีการตั้งวัดในพุทธนิกายเท็นไดสองแห่งในช่วงเวลานี้ ได้แก่ วัดคาซาโมริจิ และวัดโชฟูกูจิ ในตอนท้ายของยุคเฮอัง พื้นที่นี้อยู่ภายใต้การควบคุมของผู้นำทหาร ไทระ โนะ ทาดัตสึเนะ และได้รับช่วงควบคุมพื้นที่ต่อโดยทายาทในยุคคามากูระ ในปี 1456 ตระกูลทาเกดะได้สร้างปราสาทโชนังขึ้น ต่อมาหลังจากการก่อตั้งรัฐบาลโชกุนโทกูงาวะ โชนันได้กลายเป็นศูนย์กลางการกระจายสินค้าหลัก ที่เด่นที่สุดก็คือเกลือ โดยผ่านคาบสมุทรโบโซ เมืองโชนันในปัจจุบันก่อตั้งขึ้นเมื่อวันที่ 11 กุมภาพันธ์ 1955 จากการรวมเมืองโชนังเดิมกับหมู่บ้านข้างเคียง ได้แก่ นิชิมูระ ฮิงาชิมูระ และโทโยซากะ

**การปกครอง**
ศาลาว่าการเมืองโชนัง
โชนังมีการปกครองรูปแบบสภา–นายกเทศมนตรี โดยมีนายกเทศมนตรีที่มาจากการเลือกตั้งโดยตรง และมีสภาประเภทสภาเดี่ยวที่มีสมาชิกจำนวน 13 คน เมืองโชนัง รวมทั้งเทศบาลอื่นในอำเภอโชเซ ประกอบกันเป็นเขตเลือกตั้งที่ให้สมาชิกสภาจังหวัดชิบะจำนวน 1 คน ในแง่ของการเมืองระดับชาติ เมืองนี้เป็นส่วนหนึ่งของเขตเลือกตั้งที่ 11 ของจังหวัดชิบะในการเลือกตั้งสภาผู้แทนราษฎรแห่งรัฐสภาญี่ปุ่น

**เศรษฐกิจ**
ผลผลิตทางการเกษตรหลักของโชนังคือ ข้าว อีกทั้งเมืองนี้ยังมีการเพาะเห็ดชิตาเกะ และรากบัว นอกจากนี้ยังมีฟาร์มโคนมขนาดเล็กตั้งอยู่จำนวนหนึ่ง

**การศึกษา**
โชนังมีโรงเรียนที่สังกัดเทศบาลเมือง ได้แก่ โรงเรียนประถม 1 แห่ง โรงเรียนมัธยมต้น 1 แห่ง และเมืองนี้ไม่มีโรงเรียนมัธยมปลาย

**การขนส่ง**

**รถไฟ**
โชนังไม่มีรถไฟให้บริการ

**ทางหลวง**
 C4- 409

**สถานที่ท่องเที่ยว**
 วัดคาซาโมริจิ- พื้นที่ธรรมชาติวัดป่าคาซาโมริ- วัดโฮองจิ- วัดโชเอ็นจิ- วัดโชโตกูจิ- วัดโชฟูกูจูจิ

**อ้างอิง**

**แหล่งข้อมูลอื่น**
  เว็บไซต์ทางการ date=2021-03-03  ja
หมวดหมู่:เมืองในจังหวัดชิบะ
นีเบอลุงเงินลีท

การตายของซีกวร์ด
นีเบอลุงเงินลีท (Das Nibelungenlied) หรือ บทเพลงของนีเบอลุง เป็นบทกวีมหากาพย์ซึ่งเขียนขึ้นราว ค.ศ. 1200 เขียนในภาษาเยอรมันเก่าสมัยกลาง (Mittelhochdeutsch) เรียบเรียงจากเรื่องเล่าวีรตำนานเยอรมันแบบปากต่อปาก ซึ่งมีต้นกำเนิดบางส่วนจากเหตุการณ์และบุคคลในคริสต์ศตวรรษที่ 5 ถึง 6 ก่อนที่จะแพร่ไปทั่วแผ่นดินยุโรปที่พูดภาษาเยอรมัน ในไอซ์แลนด์มีบทกวีเนื้อเรื่องคล้ายแต่เขียนด้วยสำนวนท้องถิ่นที่ชื่อมหากาพย์เวิลซุงงา (Völsunga saga)
มหากาพย์นีเบอลุงเงินลีทถูกแต่งเป็นบทประพันธ์ยาวบทละสี่บรรทัด เนื้อเรื่องแบ่งออกเป็นสองส่วน: ส่วนแรกประกอบด้วยโคลง 1142 บท กล่าวถึงตอนที่ซีกวร์ด (หรือซีคฟรีท) อัศวินผู้กล้า สามารถสังหารมังกรและได้ครอบครองมหาสมบัตินีเบอลุง ถูกวางยาเสน่ห์จนแต่งงานกับครีมฮิลด์ เจ้าหญิงแห่งราชวงศ์บัวร์กุน ซีกวร์ดจับตัวบรึนฮิลเดอ ภรรยาคนแรกของเขามาถวายกษัตริย์กุนเทอร์ผู้เป็นพี่เขย แต่ต่อมา ซีกวร์ดถูกสังหารโดยฮาเกิน เสนาบดีของกษัตริย์กุนเทอร์ เนื่องจากความขัดแย้งระหว่างครีมฮิลด์และบรึนฮิลเดอ ทั้งสองแย่งชิงตำแหน่งมหาราชินี นำไปสู่สงครามระหว่างเครือญาติ
ครีมฮิลด์แสดงพระเศียรกษัตริย์กุนเทอร์ให้แก่ฮาเกิน
ส่วนที่สองประกอบด้วยโคลง 1236 บท กล่าวถึงการล้างแค้นของพระนางครีมฮิลด์และความหายนะของราชวงศ์บัวร์กุน ครีมฮิลด์สมรสใหม่กับกษัตริย์เอ็ทเซิลแห่งชาวฮั่น แล้วเชิญญาติวงศ์ฝั่งราชวงศ์บัวร์กุนมาร่วมงานเลี้ยง ก่อนที่จะสั่งทหารปิดทางเข้าออกห้องโถงและจุดไฟครอก ทุกคนเสียชีวิต หลังจากนั้น ครีมฮิลด์จึงฆ่ากษัตริย์กุนเทอร์และฮาเกิน อัศวินคนหนึ่งเห็นเหตุการณ์ก็รับไม่ได้จึงชักดาบสังหารครีมฮิลด์ เป็นอันจบบริบูรณ์
นีเบอลุงเงินได้รับการขนานนามว่าเป็นหนึ่งในบทกวีเยอรมันที่ทรงอำนาจที่สุดของยุคกลาง ถือเป็นกวีนิพนธ์ที่สำคัญยิ่งในเยอรมนี ออสเตรีย และยุโรปเหนือ นอกจากนี้ยังถูกนำไปสร้างสรรค์นำเสนอใหม่ในหลายรูปแบบ ที่โด่งดังที่สุดก็คือผลงานอุปรากรชุด แหวนของนีเบอลุง ของริชชาร์ท วากเนอร์ ซึ่งแต่งเสร็จสิ้นใน ค.ศ. 1874 ต้นฉบับตัวเขียนของนีเบอลุงเงินลีทจำนวนสามฉบับได้รับการขึ้นทะเบียนเป็นความทรงจำแห่งโลกโดยยูเนสโกเมื่อ ค.ศ. 2009
นีเบอลุงเงินลีท ได้รับการแปลเป็นภาษาไทยและตีพิมพ์เมื่อ ค.ศ. 2020 โดยคณะอักษรศาสตร์ จุฬาลงกรณ์มหาวิทยาลัย

**อ้างอิง**
หมวดหมู่:มหากาพย์
หมวดหมู่:ตำนาน
หมวดหมู่:ความทรงจำแห่งโลกจากประเทศเยอรมนี
พิพิธภัณฑ์ธนารักษ์ จังหวัดสงขลา

พิพิธภัณฑ์ธนารักษ์ จังหวัดสงขลา (Treasury Museum, Songkhla) เป็นพิพิธภัณฑ์จัดแสดงนิทรรศการเหรียญกษาปณ์และเงินตราไทย พร้อมกับบอกเล่าเรื่องราวเกี่ยวกับประวัติศาสตร์ เศรษฐกิจ  และการใช้เงินตราท้องถิ่นของไทย ควบคู่กับการแสดงเงินตราประเภทต่าง ๆ ที่เคยใช้ในดินแดนภาคใต้ตั้งแต่อดีตจนถึงปัจจุบัน

**การจัดแสดง**
พิพิธภัณฑ์ธนารักษ์ จังหวัดสงขลา เป็นพิพิธภัณฑ์ที่จัดแสดงเกี่ยวประวัติศาตร์เงินตราไทยตั้งแต่อดีตจนถึงปัจจุบัน และเหรียญกษาปณ์ในภูมิภาคของภาคใต้เป็นหลัก พร้อมเหรียญกษาปณ์และเงินตราไทย        โดยเฉพาะที่พบในพื้นที่จังหวัดภาคใต้ออกมาหมุนเวียนจัดแสดง ณ ส่วนจัดแสดง 4 (พิพิธภัณฑ์ธนารักษ์ จังหวัดสงขลา) เพื่อให้เยาวชนและประชาชนที่อยู่ในส่วนภูมิภาคได้มีโอกาสเข้าชม รวมทั้งเป็นพิพิธภัณฑ์แหล่งเรียนรู้และค้นคว้าด้านประวัติศาสตร์เงินตราและเหรียญกษาปณ์ไทย  ที่ตั้งของพิพิธภัณฑ์ตั้งอยู่บริเวณศาลากลางจังหวัดสงขลา (หลังเก่า) ถนนราชดำเนิน อำเภอเมือง จังหวัดสงขลา เปิดให้ประชาชนได้เข้าชมตั้งแต่วันจันทร์ - วันศุกร์ เวลา 08.30 - 16.30 น.ยกเว้นวันหยุดนักขัตฤกษ์ โดยไม่เก็บค่าเข้าชม
พิพิธภัณฑ์ธนารักษ์ จังหวัดสงขลายังมีการจำหน่ายเหรียญและผลิตภัณฑ์เหรียญ รวมถึงแลกเหรียญกษาปณ์ ซึ่งต่อมากรมธนารักษ์มีนโยบายขยายงานการบริหารจัดการเหรียญโดยการตั้งศูนย์บริหารจัดการเหรียญกษาปณ์ที่จังหวัดสงขลา และมีการโอนภารกิจด้านการรับ - จ่ายแลกเหรียญกษาปณ์ สังกัดสำนักบริหารเงินตรา (ปัจจุบันเป็นกองบริหารเงินตรา) ไปสังกัดสำนักงานธนารักษ์พื้นที่สงขลา

**อ้างอิง== 
หมวดหมู่:พิพิธภัณฑ์ในจังหวัดสงขลา
หมวดหมู่:สิ่งก่อสร้างในอำเภอเมืองสงขลา
ไท่โจว

ไท่โจว เป็นนครระดับจังหวัดทางตอนกลางของมณฑลเจียงซู ภาคตะวันออกของประเทศจีน ตั้งอยู่บนฝั่งเหนือของแม่น้ำแยงซี มีอาณาเขตทางทิศตะวันออกติดกับหนานทง ทิศเหนือติดกับหยานเฉิง และทิศตะวันตกติดกับหยางโจว
การสำรวจสำมะโนประชากรปี 2010 พบว่ามีจำนวนประชากรอยู่ที่ 4,618,937 คน ซึ่ง 1,607,108 คนอาศัยอยู่ในเขตเมือง ซึ่งประกอบด้วย 3 เขต (ได้แก่ ไห่หลิง เจียงยั่น และเกากั่ง) มีนครระดับอำเภอที่มีผู้อยู่อาศัยมากกว่า 1 ล้านคนจำนวน 2 แห่ง ได้แก่ ซิงฮว่า 1,253,548 คน และไท่ซิง 1,073,921 คน ซึ่งเป็นนครระดับอำเภอ 2 แห่งที่สำคัญที่สุดในประเทศจีน
ไท่โจวเป็นบ้านเกิดของหู จิ่นเทา อดีตเลขาธิการพรรคคอมมิวนิสต์แห่งประเทศจีน เช่นเดียวกับเหมย หลันฟัง หนึ่งในนักแสดงงิ้วปักกิ่งที่มีชื่อเสียงที่สุดในประวัติศาสตร์จีนสมัยใหม่

**เขตการปกครอง**
นครระดับจังหวัดไท่โจวแบ่งออกเป็นเขตปกครองระดับอำเภอ 6 แห่ง ได้แก่ 2 เขต และ 4 นครระดับอำเภอ
เขตปกครองระดับอำเภอเหล่านี้ยังแบ่งออกเป็นเขตปกครองระดับตำบล 105 แห่ง ได้แก่ 91 เมือง, 8 ตำบล และ 6 แขวง

**อ้างอิง**

**แหล่งข้อมูลอื่น**
  เว็บไซต์เทศบาลนครไท่โจว (ภาษาจีนและอังกฤษ)

หมวดหมู่:นครในมณฑลเจียงซู
หมวดหมู่:เขตการปกครองระดับจังหวัดของมณฑลเจียงซู
ไทโจว

ไทโจว (จีนกลางใน สป.จีน: 1, อู๋สำเนียงไทโจว: Thecieu) หรือภาษาจีนกลางในไต้หวันออกเสียงว่า ไถโจว เป็นนครที่ตั้งอยู่ทางตอนกลางของชายฝั่งทะเลจีนตะวันออกภายในมณฑลเจ้อเจียง อยู่ห่างจากเซี่ยงไฮ้ไปทางทิศใต้ km และอยู่ห่างจากหางโจว เมืองหลวงของมณฑล ไปทางทิศตะวันออกเฉียงใต้ km ไทโจวมีอาณาเขตทางทิศเหนือติดกับหนิงปัว ทิศใต้ติดกับเวินโจว และทิศตะวันตกติดกับเช่าซิง จินหฺวา และหลีฉุ่ย ไทโจวมีฐานะเป็นนครระดับจังหวัด แบ่งการปกครองออกเป็น 3 เขต, 3 นครระดับอำเภอ และ 3 อำเภอ

**ประชากร**
ในการสำรวจสำมะโนประชากรปี 2010 พบว่ามีประชากร 5,968,838 คน ซึ่ง 3,269,304 คนอาศัยอยู่ในพื้นที่เขตเมือง ซึ่งประกอบไปด้วย 3 เขต รวมถึงนครเวินหลิ่ง ซึ่งในปัจจุบันเป็นเขตเมืองขยาย (conurbation)

**เขตการปกครอง**
ปัจจุบัน นครระดับจังหวัดไทโจวแบ่งออกเป็น 3 เขต, 3 นครระดับอำเภอ และ 3 อำเภอ

**อ้างอิง**

**แหล่งข้อมูลอื่น**
 เว็บไซต์เทศบาลนครไทโจว date=2018-08-15 - Geely Group date=2012-02-26 
หมวดหมู่:นครในมณฑลเจ้อเจียง
สุดาพร สีสอนดี

เรือตรีหญิง สุดาพร สีสอนดี (ชื่อเล่น: แต้ว; เกิด 4 ตุลาคม พ.ศ. 2534) เป็นนักกีฬามวยสากลสมัครเล่นหญิงทีมชาติไทย ที่ได้รับเหรียญทองแดงในโอลิมปิกฤดูร้อน 2020 และได้รับรางวัลเหรียญเงินในการแข่งรุ่น 60 กก. หญิง ในเอเชียนเกมส์ 2018 ซึ่งจัดขึ้นที่กรุงจาการ์ตา ประเทศอินโดนีเซีย
ส่วนในการแข่งมวยสากลสมัครเล่นหญิงชิงแชมป์โลก 2018 ซึ่งจัดขึ้นที่กรุงนิวเดลี ประเทศอินเดีย เธอได้รับรางวัลเหรียญเงินในการแข่งรุ่นไลท์เวท
ปัจจุบัน รับราชการที่วิทยาลัยพยาบาลกองทัพเรือ ศูนย์วิทยาการ กรมแพทย์ทหารเรือ ในการทำหน้าที่อาจารย์พลศึกษาให้กับนักเรียนพยาบาลกองทัพเรือ

**การศึกษา**
 ระดับปริญญาตรี คณะศึกษาศาสตร์ สถาบันการพลศึกษา (มหาวิทยาลัยการกีฬาแห่งชาติ)วิทยาเขตสุโขทัย- ระดับปริญญาโท คณะศึกษาศาสตร์ เอกสังคมศาสนาและวัฒนธรรม วิทยาลัยทองสุข

**ผลงาน**

**โอลิมปิก**
โตเกียว 2020 เธอเป็นนักมวยหญิงทีมชาติไทยคนแรก ที่ได้รับเหรียญรางวัลจากการแข่งขันในกีฬาโอลิมปิก โดยได้เหรียญทองแดงในโอลิมปิกฤดูร้อน 2020 ที่กรุงโตเกียว ประเทศญี่ปุ่น ในปี พ.ศ. 2564
*ชนะ มาเรีย โฆเซ่ ปาลาซิออส เอสปิโนซ่า (เอกวาดอร์) 5-0
*ชนะ ซิมรานจิต คาอูร์ (อินเดีย) 5-0
*ชนะ แคโรลีน ดูบัวส์ (สหราชอาณาจักร) 3-2
*แพ้ เคลลี่ ฮาร์ริงตัน (ไอร์แลนด์) 2-3

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
 881413
หมวดหมู่:บุคคลจากจังหวัดอุดรธานี
หมวดหมู่:นักกีฬาชาวไทยที่มีความหลากหลายทางเพศ
หมวดหมู่:นักมวยสากลที่มีความหลากหลายทางเพศ
หมวดหมู่:นักมวยสากลหญิงชาวไทย
หมวดหมู่:นักมวยสากลชาวไทยรุ่นซูเปอร์ไลท์เวท
หมวดหมู่:นักมวยสากลชาวไทยรุ่นไลท์เวท
หมวดหมู่:นักกีฬาไทยที่ได้เหรียญทองแดงโอลิมปิก
หมวดหมู่:นักกีฬาเหรียญเงินเอเชียนเกมส์ชาวไทย
หมวดหมู่:นักมวยสากลสมัครเล่นในโอลิมปิกฤดูร้อน 2020
หมวดหมู่:ทหารเรือชาวไทย
หมวดหมู่:บุคคลจากมหาวิทยาลัยการกีฬาแห่งชาติ
หมวดหมู่:บุคคลจากวิทยาลัยทองสุข
ดีแลน หวัง

หวัง เฮ่อตี้ (王鹤棣; Wang Hedi; เกิด 20 ธันวาคม ค.ศ. 1998) หรือ ดีแลน หวัง (Dylan Wang) เป็นนักแสดง นักร้อง เป็นที่รู้จักจากบทบาท "เต้าหมิงซื่อ" ในซีรีส์โทรทัศน์ของจีนในปี ค.ศ. 2018 เรื่อง Meteor Garden (รักใสใสหัวใจ 4 ดวง) ซึ่งผลักดันให้เขามีชื่อเสียงในระดับนานาชาติ นอกจากนี้เขายังมีชื่อเสียงจากผลงานอื่น ๆ ในเรื่อง Love Between Fairy and Devil (ของรักของข้า)

**ชีวิตช่วงแรก**
หวังเฮ่อตี้เกิดที่เมืองเล่อซาน มณฑลเสฉวน ในครอบครัวที่พ่อแม่เคยทำงานในโรงงานผลิตยา ต่อมาครอบครัวของเขาได้เปิดร้านขายอาหารประเภทจ้าฉวน ซึ่งเป็นอาหารเสียบไม้ทอดที่มีเอกลักษณ์เฉพาะของเสฉวน ตั้งแต่วัยเด็ก หวังเฮ่อตี้สนใจกีฬาบาสเกตบอลอย่างมาก
เมื่ออายุได้ 14 ปี เขาย้ายไปที่เมืองเฉิงตูเพื่อเข้าเรียนในโรงเรียนอาชีวศึกษา และสำเร็จการศึกษาจากวิทยาลัยการบินพลเรือนเสฉวนตะวันตกเฉียงใต้ ซึ่งเขายังทำหน้าที่เป็นนายแบบในโปสเตอร์ประชาสัมพันธ์ของโปรแกรมอบรมพนักงานต้อนรับบนเครื่องบินของวิทยาลัยอีกด้วย ในปี 2016 เขาชนะการแข่งขัน Sichuan Campus Celebrity Gala ซึ่งเป็นกิจกรรมที่จัดโดย Weibo Campus และได้รับการสนับสนุนจากมหาวิทยาลัยและวิทยาลัยหลายแห่ง

**อาชีพ**
หวังเฮ่อตี้เริ่มต้นอาชีพในวงการบันเทิงในปี 2017 หลังจากชนะการแข่งขันในรายการ Super Idol ของ Youku ซึ่งเป็นก้าวสำคัญที่ทำให้เขาเริ่มได้รับการยอมรับในวงการ บทบาทแรกที่สร้างชื่อเสียงให้เขาเกิดขึ้นในปี 2018 เมื่อเขาแสดงเป็นเต้าหมิงซื่อในซีรีส์ Meteor Garden ซึ่งดัดแปลงจากมังงะญี่ปุ่นเรื่อง Boys Over Flowers
ในปีเดียวกัน เขาได้เข้าร่วมรายการวาไรตี้เรียลลิตี้โชว์ The Inn และร่วมกิจกรรมบาสเกตบอลสำหรับดารา เช่น Super Penguin League
ในปี 2019 เขารับบทในละครหลายเรื่อง เช่น Youth in the Flames of War และ Ever Night 2 (สยบฟ้าพิชิตปฐพี ) ซึ่งออกอากาศในเดือนมกราคม 2020 เขายังร่วมในรายการวาไรตี้เชิงวัฒนธรรม The Summer Palace และเกมโชว์ The Irresistible
ในปี 2021 หวังเฮ่อตี้แสดงในละครโรแมนติกต่างวัย The Rational Life (ความรักหรือเหตุผล) และละครแฟนตาซีประวัติศาสตร์ Miss the Dragon (รักนิรันดร์ราชันมังกร)
ในปี 2022 เขาได้รับความนิยมอย่างมากจากบทบาทตงฟางชิงชางในซีรีส์ Love Between Fairy and Devil (ของรักของข้า) ซึ่งผลงานนี้ได้รับเสียงชื่นชมอย่างกว้างขวาง ในปีเดียวกันนี้ เขายังได้เปิดตัวแบรนด์เสื้อผ้าสตรีทแวร์ของตัวเองชื่อ D.DESIRABLE 
ในปี 2023 เขาแสดงในละครหลายเรื่อง เช่น Unchained Love ซึ่งเป็นละครโรแมนติกประวัติศาสตร์ Never Give Up ซิตคอมเกี่ยวกับการทำงาน และ Only for Love (จีบให้วุ่นลงทุนด้วยรัก ละครแนวโรแมนติกเกี่ยวกับธุรกิจ
ในต้นปี 2024 เขาได้ร่วมแข่งขันใน NBA All-Star Celebrity Game ขณะที่ในเดือนธันวาคม 2024 ผลงานที่เขาถ่ายทำเสร็จแล้วและอยู่ในระหว่างการเตรียมออกอากาศ ได้แก่ Guardians of the Dafeng ซึ่งเป็นละครแฟนตาซีประวัติศาสตร์ และ Light to the Night ละครแนวสืบสวน นอกจากนี้ ในปี 2024 หวังเฮ่อตี้ยังได้รับเลือกให้แสดงนำในภาพยนตร์ไซไฟเรื่อง Per Aspera Ad Astra ซึ่งถือเป็นบทบาทนำในภาพยนตร์ครั้งแรกของเขา

**ผลงานการแสดง**

**ภาพยนตร์**

**ละคร**

**ผลงานอื่นๆ**

**เพลง**

**รางวัล**

**อ้างอิง== 

**แหล่งข้อมูลอื่น== 
*nm9967834
*2731728324
*dylan_wang_1220
หมวดหมู่:บุคคลที่เกิดในปี พ.ศ. 2541
หมวดหมู่:นักแสดงชายชาวจีน
หมวดหมู่:นักแสดงละครโทรทัศน์ชาวจีน
หมวดหมู่:นักแสดงชาวจีนในศตวรรษที่ 21
หมวดหมู่:บุคคลจากเฉิงตู
หมวดหมู่:นักร้องชายชาวจีน
เบบี จาง

จาง หาน-ยฺวิ่น (张含韵; Zhang Hanyun; เกิด 9 เมษายน พ.ศ. 2532) หรือที่รู้จักกันในชื่อ เบบี จาง เป็นนักร้องนักแสดงชาวจีน เข้าสู่วงการบันเทิงจากการประกวดร้องเพลงในรายการ Super Girl 2004 ตอนอายุ 16 ปี

**ผลงานการแสดง**

**ละคร**

**ภาพยนตร์**

**ผลงานเพลง**

**ซิงเกิล**

**อัลบั้ม**

**อ้างอิง**
หมวดหมู่:นักแสดงหญิงชาวจีน
หมวดหมู่:นักร้องหญิงชาวจีน
หมวดหมู่:บุคคลจากมณฑลเสฉวน
วัดหลวง (จังหวัดแม่ฮ่องสอน)

วัดหลวง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเวียงใต้ อำเภอปาย จังหวัดแม่ฮ่องสอน ที่ดินตั้งวัดมีเนื้อที่ 7 ไร่ 3 งาน 59 ตารางวา
วัดหลวงสร้างเมื่อ พ.ศ. 2346 เดิมเป็นวัดร้างมาก่อน มีพระพุทธรูปใหญ่ก่อด้วยอิฐถือปูนได้ทรุดโทรมไป ต่อมาเมื่อ พ.ศ. 2442 พระยาดำรงพ่อเมืองปายได้ถึงแก่พิราลัยไป บุตรของพระยาดำรง คือ พระยาราช มาปกครองแทน แล้วได้นำราษฎรในอำเภอปายสร้างเจดีย์วัดหลวงก่อน สร้างครอบองค์พระพุทธรูป ใช้เวลา 3 ปี จึงแล้วเสร็จ พระยาราชเสมาใส่ยอดเมื่อ พ.ศ. 2444 โดยมีพระออเป็นเจ้าอาวาสและเป็นทั้งเจ้าคณะอำเภอปกครองคณะสงฆ์ ในสมัยนี้วัดเจริญรุ่งเรืองมาก ต่อมาเมื่อ พ.ศ. 2450 ต่อมาพระออได้ถึงแก่มรณะภาพไป มีพระหลู่หรือพระเชียงตองเป็นเจ้าอาวาสแทน ต่อมาไม่นานพระเชียงตองกลับไปเมืองพม่า มีพระเกหล่ามาอยู่แทนชั่วคราว ต่อมาคณะศรัทธาไปนิมนต์พระภิกษุโยงจากวัดทุ่งโป่งมาเป็นเจ้าอาวาสแทน ต่อมา พ.ศ. 2496 พระครูอนุศิษย์ศาสนการได้มรณะภาพไป พระครูโสภณสวัสดิการ เจ้าอาวาสวัดโป่งเวียงเหนือได้รับพระบรมราชโองการโปรดเกล้าฯ แต่งตั้งให้เป็นเจ้าคณะอำเภอปาย แทนพระครูอนุศิษย์ศาสนการ วัดได้รับพระราชทานวิสุงคามสีมาเมื่อวันที่ 3 กุมภาพันธ์ พ.ศ. 2494
เจดีย์มีศิลปกรรมแบบไทใหญ่ที่ถือเป็นหนึ่งในสัญลักษณ์ของเมืองปาย นอกจากนี้ยังมีพระพุทธรูปเก่าแก่ 2 องค์ คือ พระเจ้าเพชรและพระพาราละอ่อง

**อ้างอิง**
หลวง
วัดคลองตันราษฎร์บำรุง

วัดคลองตันราษฎร์บำรุง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกษตรพัฒนา อำเภอบ้านแพ้ว จังหวัดสมุทรสาคร ที่ดินตั้งวัดมีเนื้อที่ 40 ไร่ 1 งาน 59 ตารางวา มีที่ธรณีสงฆ์ จำนวน 1 แปลง เนื้อที่ 3 ไร่ 2 งาน 33 ตารางวา
วัดคลองตันราษฎร์บำรุงตั้งเมื่อ พ.ศ. 2439 สถานที่ตั้งวัดอยู่ริมคลองตันด้านทิศใต้ ผู้สร้างวัดคือ นายโตและนางพ่วง แซ่เล็ก โดยยกที่ดินให้ 13 ไร่ 2 งาน และทำนุบำรุงมาจนถึงปัจจุบัน ได้รับพระราชทานวิสุงคามสีมาเมื่อ พ.ศ. 2474 เขตวิสุงคามสีมากว้าง 80 เมตร ยาว 80 เมตร 
อาคารเสนาสนะ ได้แก่ อุโบสถกว้าง 80 เมตร ยาว 80 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก ศาลาการเปรียญกว้าง 13.60 เมตร ยาว 31.10 เมตร สร้างเมื่อ พ.ศ. 2439 เป็นอาคารทรงไทยยกพื้น หอสวดมนต์กว้าง 9 เมตร ยาว 29 เมตร สร้างเมื่อ พ.ศ. 2441 เป็นอาคารทรงไทย กุฏิสงฆ์จำนวน 1 หลัง เป็นอาคารไม้ วิหารกว้าง 12 เมตร ยาว 15 เมตร เป็นอาคารทรงไทย อยู่รวมกับหอฉันแบ่งเป็น 30 ห้อง สร้างเมื่อ พ.ศ. 2441 ศาลาอเนกประสงค์กว้าง 16 เมตร ยาว 31 เมตร สร้างเมื่อ พ.ศ. 2484  เป็นอาคารคอนกรีตเสริมเหล็ก ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก ปูชนียวัตถุมี พระประธานประจำอุโบสถ ขนาดหน้าตักกว้าง 59 นิ้ว สร้างเมื่อ พ.ศ. 2439 และพระบูชาอีก 3 องค์

**อ้างอิง**
คลองตันราษฎร์บำรุง
จอห์น บิวเซ็มมา

จอห์น บิวเซ็มมา (John Buscema, pron) มีชื่อเกิดว่า โจวันนี นาตาเล บุชเชมา (Giovanni Natale Buscema; 11 ธันวาคม ค.ศ. 1927 – 10 มกราคม ค.ศ. 2002) เป็นนักวาดหนังสือการ์ตูนชาวอเมริกัน และเป็นหนึ่งในผู้นำของมาร์เวลคอมิกส์ในคริสต์ทศวรรษ 1960 และ 1970 บริษัทได้ก้าวขึ้นสู่การเป็นผู้นำในอุตสาหกรรมและการขยายไปยังกลุ่มบริษัทวัฒนธรรมประชานิยมหลัก ๆ ในเวลาต่อมา น้องชายของเขา ซาล บิวเซ็มมา ยังเป็นนักวาดหนังสือการ์ตูนเช่นกัน
บิวเซ็มมามีชื่อเสียงจากผลงานชุด ดิอเวนเจอร์ส และ ซิลเวอร์เซิร์ฟเฟอร์ และมีเรื่องราวมากกว่า 200 เรื่องที่โดดเด่นเช่น โคนันเดอะบาร์บาเรียน ฮีโรนวนิยายดาบและเวทมนตร์ นอกจากนี้เขายังเขียนอย่างน้อยหนึ่งเรื่องหลักของมาร์เวลที่สำคัญเกือบทุกเรื่อง รวมถึงนิตยสารชั้นนำสองเล่มของบริษัทคือ แฟนทาสติกโฟร์ และ ธอร์ 
เขาได้รับการแต่งตั้งให้เข้าหอเกียรติยศหนังสือการ์ตูนวิลไอส์เนอร์ใน ค.ศ. 2002

**อ้างอิง**

**แหล่งข้อมูลอื่น**
 title=John Buscema- id=1815387
หมวดหมู่:บุคคลที่เกิดในปี พ.ศ. 2470
หมวดหมู่:บุคคลที่เสียชีวิต
หมวดหมู่:บรรณาธิการหนังสือการ์ตูน
วัดบางเกาะเทพศักดิ์

วัดบางเกาะเทพศักดิ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมน้ำคลองแควอ้อม ซึ่งเป็นคลองย่อยออกมาจากแม่น้ำแม่กลอง ในตำบลแควอ้อม อำเภออัมพวา จังหวัดสมุทรสงคราม

**ประวัติ**
วัดบางเกาะเทพศักดิ์วัดโบราณสมัยกรุงศรีอยุธยา ตั้งเป็นวัดเมื่อ พ.ศ. 2300 ไม่ทราบว่าใครเป็นผู้สร้าง และได้รับพระราชทานวิสุงคามสีมาเมื่อ พ.ศ. 2320 เจ้าอาวาสรูปปัจจุบันระบุว่า แต่เดิมชื่อว่า วัดเกาะกาหลง ต่อมาเปลี่ยนชื่อมาเป็น วัดบางเกาะกรรณิการาม ใกล้กับวัดนี้มีวัดร้างอยู่หนึ่งวัด คือ "วัดจำปาศักดิ์" จนเมื่อ พ.ศ. 2496 ได้รวมสองวัดเป็นวัดเดียว ใช้ชื่อว่า "วัดบางเกาะเทพศักดิ์"

**อาคารเสนาสนะและปูชนียวัตถุ**
อุโบสถหลังเก่าซึ่งน่าจะร่วมสมัยกับอุโบสถวัดบางกุ้ง แต่ปัจจุบันอุโบสถได้รับการบูรณะซ่อมแซมใหม่แล้วในปี พ.ศ. 2425 พระมณฑปอาคารรูปทรงสี่เหลี่ยม หลังคาเครื่องไม้และสร้างซ้อนกันเป็นชั้น ๆ จำนวน 7 ชั้น โดยยอดบนสุดมีขนาดเล็กรูปทรงคล้ายจอมแห มุงกระเบื้องดินเผา
ปูชนียวัตถุ ได้แก่ พระพุทธรูปทรงเครื่องใหญ่พระพุทธรูปสำริดประทับนั่งขัดสมาธิราบบนฐานบัว แสดงปางมารวิชัย พระพุทธรูปหินทรายแดงภายในระเบียงพระมณฑป และบริเวณวัดพบชิ้นส่วนพระพุทธรูปจำนวนหนึ่งเป็นพระพุทธรูปหินทรายแดง พอกทับด้วยปูนปั้นลงรักปิดทอง ประทับนั่งแสดงปางสมาธิและปางมารวิชัย ศิลปะอยุธยาตอนปลายถึงรัตนโกสินทร์ตอนต้น บริเวณหน้าอุโบสถเป็นที่ประดิษฐานของเทพทันใจ ภายในอุโบสถประดิษฐานของ หลวงพ่อเพชรมงคลอุดมโชค พระประธานองค์ใหญ่ปางสะดุ้งมารที่สร้างขึ้นในช่วงสมัยปลายกรุงศรีอยุธยา วิหารพระศรีสมุทรศักยมุนีเป็นวิหารจัตุรมุขที่สร้างด้วยหินอ่อนเกือบทั้งหลัง ภายในประดิษฐาน พระศรีสมุทรศักยมุนี ซึ่งหล่อด้วยทองเหลืององค์ใหญ่ปางอุ้มบาตร สูง 3 เมตร 80 เซนติเมตร บริเวณฝาผนังเป็นที่เก็บรวบรวมวัตถุสิ่งของต่าง ๆ ที่ล้ำค่า เช่น รูปภาพ ตาลปัตร และอื่น ๆ อีกมากมาย  นอกจากนี้ยังเป็นที่ประดิษฐานของพระบรมสารีริกธาตุและพระธาตุเขี้ยวแก้วบรรจุอยู่ด้านในผอบ ซึ่งพระอาจารย์ทรัพย์ อดีตเจ้าอาวาสได้จำลองมาจากประเทศศรีลังกา และสมเด็จพระสังฆราชเจ้า กรมหลวงวชิรญาณสังวร ประทานให้วัดบางเกาะเทพศักดิ์แห่งนี้

**อ้างอิง**
บางเกาะเทพศักดิ์
หมวดหมู่:โบราณสถานในจังหวัดสมุทรสงคราม
วัดหว้าเอน (จังหวัดนครปฐม)

วัดหว้าเอน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ฝั่งทิศตะวันออกของลำน้ำบางแขม ในหมู่ที่ 10 บ้านไร่ ตำบลโพรงมะเดื่อ อำเภอเมืองนครปฐม จังหวัดนครปฐม
พื้นที่บริเวณรอบวัดหว้าเอนน่าจะมีชุมชนโบราณมาแล้วตั้งแต่สมัยอยุธยา แต่สันนิษฐานกันว่าตัววัดในปัจจุบันน่าจะสร้างขึ้นในสมัยรัตนโกสินทร์ โดยพิจารณาจากอุโบสถเก่าและหมู่กุฏิเรือนไทยซึ่งพบได้ตามวัดที่สร้างขึ้นในสมัยอยุธยาตอนปลายถึงรัตนโกสินทร์ตอนต้นริมฝั่งลำน้ำต่าง ๆ ในภาคกลางและภาคตะวันตก วัดเริ่มตั้งเมื่อประมาณ พ.ศ. 2445 และได้รับพระราชทานวิสุงคามสีมาในปีเดียวกัน
อุโบสถเก่ามีขนาด 5 ห้อง ได้รับการซ่อมแซมส่วนหลังคาด้วยการมุงด้วยกระเบื้องดินเผาเคลือบใหม่ ส่วนหน้าบันเป็นปูนปั้นรูปมงกุฎวางบนพานรองเหนือแท่นฐาน ประดับสองข้างด้วยฉัตรและคชสีห์ พื้นภายในปูด้วยกระเบื้องเคลือบแบบใหม่เช่นเดียวกัน ไม่มีภาพจิตรกรรมภายใน กำแพงแก้วเดิมโดยรอบถูกรื้อลงไปหมดแล้ว เหลือเพียงร่องรอยฐานรากให้เห็นซากวิหารน้อย ปัจจุบันเหลือให้เห็นเพียงส่วนฐานและราวบันไดทางขึ้น ส่วนเหนือขึ้นไปพังลงมาหมดแล้ว ไม่เหลือหลักฐานเดิมให้เห็นเลย ปัจจุบันใช้เป็นส่วนครัวของวัด กุฏิมีลักษณะเป็นกุฏิไม้ทรงไทยล้อมรอบลานพื้นไม้ตรงกลางซึ่งใช้เป็นทั้งสถานที่ฉันภัตตาหารและปฏิบัติศาสนกิจอื่น ๆ มีบันไดทางขึ้นก่ออิฐถือปูนก่อประชิดกับหมู่กุฏิเรือนไทยทางด้านหน้าทิศใต้ 1 ทาง และทั้งสองฟากข้างทิศเหนือด้านละ 1 ทาง

**รายนามเจ้าอาวาส**
 หลวงพ่อก๋ง- หลวงพ่อตน- หลวงพ่อช่วย โสภิโต- พระครูโสภณสิริคุณ (ทอง ปภสฺสโร)

**อ้างอิง**
หมวดหมู่:โบราณสถานในจังหวัดนครปฐม
หว้าเอน
วัดโคก (จังหวัดปทุมธานี)

วัดโคก เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมฝั่งเหนือของคลองวัดโคก ในท้องที่ตำบลบางปรอก อำเภอเมืองปทุมธานี จังหวัดปทุมธานี ปัจจุบันพระครูปทุมธรรมาภิรักษ์ (ชมพู) ดำรงตำแหน่งเจ้าอาวาส
วัดโคกเป็นวัดมอญ ข้อมูลกรมการศาสนาระบุว่าตั้งวัดเมื่อ พ.ศ. 2409 และได้รับพระราชทานวิสุงคามสีมาเมื่อ พ.ศ. 2411 ภายในวัดมีพระประธานปางสมาธิ เจดีย์มอญก่อสร้างแบบก่ออิฐถือปูนทาสีขาว ซึ่งใน พ.ศ. 2561 เกิดฟ้าผ่าลงที่ยอดขององค์เจดีย์ ทำให้เกิดความเสียหาย ทางวัดจึงได้บูรณะและอัญเชิญพระอัฐิธาตุมาบรรจุที่เจดีย์องค์นี้ด้วย ศาลาการเปรียญก่อสร้างด้วยไม้สัก เสาเป็นไม้แดงมีอายุ 100 ปีเศษ ศาลาท่าน้ำผุพังไปแล้ว ส่วนอุโบสถได้รับการบูรณะให้อยู่ในสภาพดี วัดยังมีธรรมาสน์เก่าทำด้วยไม้มะเกลือฝังมุกอายุกว่าร้อยปี

**อ้างอิง**
โคก
โคก
หมวดหมู่:โบราณสถานในจังหวัดปทุมธานี
วัดคลองตาคล้าย

วัดคลองตาคล้าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 2 บ้านคลองตาคล้าย ตำบลไทรน้อย อำเภอไทรน้อย จังหวัดนนทบุรี มีที่ดินตั้งวัดเนื้อที่ 23 ไร่ และมีที่ธรณีสงฆ์จำนวน 1 แปลง เนื้อที่ 52 ไร่ 3 งาน 84 ตารางวา
วัดคลองตาคล้ายสร้างเมื่อ พ.ศ. 2450 ชาวบ้านที่ได้มาบุกเบิกถางป่ากระทุ่มมืดและมาจับจองที่ดินทำนาในบริเวณบ้านคลองตาคล้ายได้ช่วยกันสร้างวัด โดยนายวิง วิงประวัติ เป็นผู้บริจาคที่ดินเพื่อสร้างวัด และเนื่องจากวัดตั้งอยู่ริมคลองตาคล้าย จึงเรียกชื่อวัดตามที่ตั้งว่า "วัดคลองตาคล้าย" วัดได้รับพระราชทานวิสุงคามสีมาเมื่อวันที่ 13 เมษายน พ.ศ. 2459 นับเป็นการสร้างอุโบสถหลังแรกของวัดนี้ ต่อมาได้สร้างอุโบสถหลังใหม่แทนหลังเดิม อุโบสถหลังใหม่ได้ประกอบพิธีผูกพัทธสีมาเมื่อวันที่ 25 กุมภาพันธ์ พ.ศ. 2535
อาคารเสนาสนะสำคัญได้แก่ อุโบสถ กว้าง 8 เมตร ยาว 23 เมตร สร้างเมื่อ พ.ศ. 2514 ลักษณะทรงไทย มีช่อฟ้า ใบระกา บัวปลายเสา คันทวย หน้าบันประดับด้วยกระจกและปิดทอง ภายในประดิษฐานพระประธานนามว่า หลวงพ่อบัวขาว กุฏิสงฆ์ จำนวน 9 หลัง สร้างขึ้นตั้งแต่ พ.ศ. 2510 เป็นต้นมา และศาลาการเปรียญ กว้าง 18.50 เมตร ยาว 50.50 เมตร

**อ้างอิง**
คลองตาคล้าย
การบูชาพระคัมภีร์

การบูชาพระคัมภีร์ (Bibliolatry จากภาษากรีกโบราณ: βιβλίον biblion, "หนังสือ" และคำต่อท้าย -λατρία -latria, "การบูชา") เป็นการบูชาหนังสือ การไหว้รูปเคารพหนังสือ หรือทำให้หนังสือเป็นพระเจ้า โดยเป็นรูปแบบหนึ่งของการบูชารูปปั้น โองการจากคัมภีร์บางศาสนาสั่งห้ามไม่ให้บูชาสัญลักษณ์ แต่ต่อมาโองการจากคัมภีร์ทำให้มีความศักดิ์สิทธิ์เหมือนรูปปั้น และผู้ศรัทธาอาจจบลงที่การบูชาหนังสือ การบูชาพระคัมภีร์สามารถนำไปสู่ลัทธิฟื้นฟู (revivalism), ไม่อนุญาตตำหนิ และการข่มเหงหลักคำสอนที่ไม่เป็นที่นิยม
ศาสนาคริสต์ใช้คำนี้ถึงผู้ที่ความจงรักภักดีต่อคัมภีร์ไบเบิลแบบสุดขั้ว หรือหลักคำสอนของผู้ที่ไม่เข้าใจคำภีร์ไบเบิล (biblical inerrancy) ผู้สนับสนุนความไม่เข้าใจในพระคัมภีร์ไบเบิลมักชี้จุดยืนยันความเชื่อของตน (เช่น 2 ทิโมธี 3:16–17) การตีความว่าคัมภีร์ไบเบิลเป็นหลักฐานอันสมบูรณ์จากพระผู้เป็นเจ้า นักวิจารณ์มองว่าเป็นรูปแบบการบูชา ดังตัวอย่างจากยอห์น 5:39–40
เพื่อระบุว่าพระเยซูตรัสแก่มนุษยชาติให้มีความสัมพันธ์กับพระเจ้ามากกว่าการตามกฎหมายอย่างหน้ามืดตามัว
ในอดีต ศาสนาคริสต์ไม่อนุมัติให้สักการะคัมภีร์ไบเบิล โดยสักการะพระเจ้าเท่านั้น ชาวคริสต์บางส่วนเชื่อว่าอำนาจในพระคัมภีร์มาจากพระเจ้า ผ่านทางแรงบันดาลใจจากโองการ ไม่ใช่ในตัวโองการ
คำว่า "การบูชาพระคัมภีร์" ไม่ได้สื่อถึงความเชื่อ แต่ในอภิปรายผลเทววิทยาอาจใช้คำว่า การดูหมิ่น (pejorative) เพื่อสื่อถึงการปฏิบัติของฝ่ายตรงข้าม.
ฝ่ายตรงข้ามอาจใช้คำว่า "การบูชาพระคัมภีร์" กับบางกลุ่ม ได้แก่ โปรเตสแตนต์แบบมูลฐานนิยมกับอีแวนจาลิคัล เช่น ขบวนการคิงเจมส์เท่านั้น (King James Only movement) ที่สนับสนุนความไม่เข้าใจในพระคัมภีร์ และ โซลาสคริปตูรา (พระคัมภีร์คืออำนาจศักดิ์สิทธิ์อย่างเดียว)

**ดูเพิ่ม**
 ความไม่เข้าใจในพระคัมภีร์- ความผิดพลาดในพระคัมภีร์- อักษรนิยมในพระคัมภีร์- บิบโลแมนซี (Bibliomancy)- ภาพทางศาสนาในเทววิทยาศาสนาคริสต์

**อ้างอิง**
หมวดหมู่:คัมภีร์ทางศาสนา
หมวดหมู่:การสักการะ
Herzogiella

Herzogiella เป็นสกุลของมอสที่อยู่ในวงศ์ Hypnaceae
สกุลนี้มีการกระจายพันธุ์เกือบทั่วทุกมุมโลก
สปีชีส์:- Herzogiella adscendens Iwatsuki & W.B.Schofield, 1973 - Herzogiella boliviana Fleischer, 1925

**อ้างอิง**
หมวดหมู่:Hypnaceae
หมวดหมู่:มอส
วัดพุทธปัญญา

วัดพุทธปัญญา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางเขน อำเภอเมืองนนทบุรี จังหวัดนนทบุรี
วัดพุทธปัญญาตั้งวัดเมื่อวันที่ 3 มิถุนายน พ.ศ. 2542 โดยนางสาวไสว ทองแจ้ง บริจาคที่ดินถวายหลวงพ่อปัญญานันทภิกขุ เพื่อสร้างวัดถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดชในมหามงคลสมัยพระราชพิธีกาญจนาภิเษก วัดได้รับพระราชทานวิสุงคามสีมาเมื่อวันที่ 8 สิงหาคม พ.ศ. 2556
อาคารเสนาสนะได้แก่ อุโบสถกลางน้ำซึ่งประดิษฐานพระพุทธแสนสุข กว้าง 17.50 เมตร ยาว 17.50 เมตร ศาลาการเปรียญ สร้างเมื่อ พ.ศ. 2547 เป็นอาคารคอนกรีตเสริมเหล็กทรงไทยประยุกต์ 2 ชั้น หอสวดมนต์ สร้างเมื่อ พ.ศ. 2541 เป็นอาคารครึ่งตึกครึ่งไม้ กุฏิสงฆ์ เป็นอาคารไม้และอาคารครึ่งตึกครึ่งไม้ ศาลาอเนกประสงค์ สร้างเมื่อ พ.ศ. 2547 เป็นอาคารครึ่งตึกครึ่งไม้ และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุสำคัญมีพระประธานประจำศาลาการเปรียญปางมารวิชัย สร้างเมื่อ พ.ศ. 2548 และพระอรหันต์ 8 ทิศ สร้างเมื่อ พ.ศ. 2548

**อ้างอิง**
พุทธปัญญา